JY LEES NOU Platbrood met geroosterde druiwe, vinkel en camembert
Rond dié brood af met vars vinkel, seesout en ’n bietjie olyfolie.
10 ml elk sout, suiker en vinkelsaad
500 ml pitlose, rooi druiwekorrels
1 klein vinkelbol, fyn gesny
Meng die meel, sout, suiker, vinkelsaad en gis in ’n groot bak. Meng die warm water en olyfolie saam en voeg 600 ml daarvan by die droë bestanddele. Maak aan tot ’n sagte deeg (voeg nog van die vloeistof by as dit nodig is om die deeg sagter te maak). Knie die deeg vir ongeveer 10 minute tot dit nie meer aan jou hande vassit nie.
Sit die deeg in ’n gesmeerde bak, bedek losweg met kleefplastiek en laat staan die bak op ’n warm plek sodat die deeg kan rys. Sodra die deeg verdubbel het in volume, knie dit af en verdeel in twee gelyke dele. Voorverhit die oond tot 200 °C en voer twee groot bakplate met bakpapier uit.
Spuit die bakpapier liggies met kleefwerende kossproei en sif ’n dun lagie witbroodmeel oor. Druk elke stuk deeg so plat moontlik met jou hande en sit dit op die bakplate. Druk die druiwekorrels en die kaas ook effens in die deeg met jou vingerpunte. Bedruip die deeg liggies met olyfolie en geur met sout en peper.
Bak vir ongeveer 20 minute of tot deurgaar. Haal uit die oond en drup 2 eetlepels heuning oor elke brood. Lewer 2 groot platbrode.